**1Η ΤΡΟΠΟΠΟΙΗΣΗ ΠΡΟΣΚΛΗΣΗΣ ΩΣ ΠΡΟΣ ΤΗΝ ΚΑΤΑΛΗΤΙΚΗ ΗΜΕΡΟΜΗΝΙΑ**

**ΛΗΞΗΣ ΥΠΟΒΟΛΗΣ ΠΡΟΤΑΣΕΩΝ ΜΕ ΤΗΝ ΑΡΙΘΜ. 31/15-10-2021 ΑΠΟΦΑΣΗ Ε.Δ.Π.**

**ΠΕΡΙΛΗΨΗ ΠΡΟΣΚΛΗΣΗΣ**

**ΓΙΑ ΤΗΝ ΥΠΟΒΟΛΗ ΠΡΟΤΑΣΕΩΝ «ΙΔΙΩΤΙΚΕΣ ΕΠΕΝΔΥΣΕΙΣ ΓΙΑ ΤΗΝ ΑΕΙΦΟΡΟ ΑΝΑΠΤΥΞΗ ΤΩΝ ΑΛΙΕΥΤΙΚΩΝ ΠΕΡΙΟΧΩΝ ΣΤΟΝ ΝΟΜΟ ΧΑΝΙΩΝ»**

**(Μέτρο 8.3.3: Άρ. 63 του Καν. 508/2014“Εφαρμογή στρατηγικών τοπικής ανάπτυξης”) ΤΟΥ ΤΟΠΙΚΟΥ ΠΡΟΓΡΑΜΜΑΤΟΣ CLLD/LEADER Ν.ΧΑΝΙΩΝ**

**ΣΤΟ ΠΛΑΙΣΙΟ ΤΗΣ ΠΡΟΤΕΡΑΙΟΤΗΤΑΣ 4 «ΑΥΞΗΣΗ ΤΗΣ ΑΠΑΣΧΟΛΗΣΗΣ ΚΑΙ ΤΗΣ ΕΔΑΦΙΚΗΣ ΣΥΝΟΧΗΣ» ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ «ΑΛΙΕΙΑ & ΘΑΛΑΣΣΑ 2014 -2020» Κωδικός πρόσκλησης: 63 – CLLD.5**

Στο πλαίσιο υλοποίησης του Τοπικού Προγράμματος CLLD / LEADER Ν. Χανίων (αλιευτικές ζώνες), ο Οργανισμός Ανάπτυξης Κρήτης Α.Ε., ως Ενδιάμεσος Φορέας του ΕΠΑΛΘ 2014-2020, καλεί: α) αλιείς ή ιδιοκτήτες αλιευτικών σκαφών (φυσικά ή νομικά πρόσωπα), που ασκούν επαγγελματικά την αλιεία επί ενεργού αλιευτικού σκάφους και β) μη αλιείς (φυσικά και νομικά πρόσωπα) να υποβάλουν προτάσεις (πράξεις) προκειμένου να ενταχθούν και χρηματοδοτηθούν στο πλαίσιο της Προτεραιότητας 4 «ΑΥΞΗΣΗ ΤΗΣ ΑΠΑΣΧΟΛΗΣΗΣ ΚΑΙ ΤΗΣ ΕΔΑΦΙΚΗΣ ΣΥΝΟΧΗΣ» του Επιχειρησιακού Προγράμματος Αλιείας και Θάλασσας 2014-2020. Περιοχή εφαρμογής των δράσεων της παρούσας πρόσκλησης, αποτελεί η περιοχή παρέμβασης του Τοπικού Προγράμματος CLLD / LEADER Ν. Χανίων (αλιευτικές ζώνες), όπως αυτή περιγράφεται στην υπ’ αρ. 11579/09-09-2021 αναλυτική πρόσκληση.

Η συγχρηματοδοτούμενη δημόσια δαπάνη (Ευρωπαϊκό Ταμείο Θάλασσας και Αλιείας - ΕΤΘΑ & Εθνικοί πόροι – Υπουργείο Αγροτικής Ανάπτυξης και Τροφίμων), που διατίθεται για την ένταξη πράξεων με την παρούσα πρόσκληση, ανέρχεται ενδεικτικά σε 682.656,00€ για τις παρακάτω δράσεις:

|  |  |  |  |  |
| --- | --- | --- | --- | --- |
| **Κατηγορία πράξης/Άρθ. Καν.(ΕΕ)**  **508/2014** | **Καθεστώς Ενίσχυσης** | **Ποσοστό** | | **Κατώτατο όριο πρ/σμού** |
| **Δημ.**  **Δαπάνη** | **Ιδιωτ.**  **Συμ/χή** |
| **Α) Ιδιωτικές επενδύσεις για την αειφόρο ανάπτυξη των αλιευτικών περιοχών – Μη Κρατικές ενισχύσεις / Επιχειρηματικότητα**  **(Κατηγορία δράσης στο ΠΣΚΕ: Παραγωγή, Εμπορία, Μεταποίηση προϊόντων τομέα Αλιείας και Υδατοκαλλιέργειας (συμπ.οι δράσεις Αλιευτικού Τουρισμού)** | | | | |
| 1.Επενδύσεις για τη βελτίωση της υγείας, της υγιεινής, της ασφάλειας και των εργασιακών συνθηκών για τους αλιείς (άρθ. 32,Καν.(ΕΕ)508/2014)  2.Επενδύσεις σε εξοπλισμό ή επί του σκάφους που στοχεύουν στη μείωση της εκπομπής ρύπων ή αερίων του θερμοκηπίου και στην αύξηση της ενεργειακής απόδοσης των αλιευτικών σκαφών (άρθ. 41.1, Καν.(ΕΕ)508/2014) | Καν.(ΕΕ) 508/2014, άρθρ. 32 ή 41, 63 & 95//Ποσoστό Ενίσχυσης έως 50%//Επικράτεια | 50% | 50% | 2.000 € |
| Καν.(ΕΕ) 508/2014, άρθρ. 32 ή 41, 63 &95, παραρτ. I // Πράξεις σχετικές με παράκτια αλιεία και απομακρυσμένα νησιά | 80% | 20% | 2.000 € |
| 3.Μεταποίηση προϊόντων αλιείας και υδατοκαλλιέργειας (άρθ. 69,Καν.(ΕΕ) 508/2014) | Καν.(ΕΕ) 508/2014, άρθρ. 69, 63 & 95//Ποσoστό Ενίσχυσης έως 50%//Επικράτεια | 50% | 50% | 20.000 € |

|  |  |  |  |  |
| --- | --- | --- | --- | --- |
| **Κατηγορία πράξης/Άρθ. Καν.(ΕΕ)** | **Καθεστώς Ενίσχυσης** | **Ποσοστό** | | **Κατώτατο όριο πρ/σμού** |
| **Β) Ιδιωτικές επενδύσεις για την αειφόρο ανάπτυξη των αλιευτικών περιοχών – Κρατικές ενισχύσεις / Επιχειρηματικότητα δυνάμει του Καν. (ΕΕ) 1407/2013 (de minimis)**  **(Κατηγορία δράσης στο ΠΣΚΕ: Λοιπές επενδύσεις)** | | | | |
| 1.Επενδύσεις που αφορούν σε μικρές και πολύ μικρές επιχειρήσεις στον τομέα του τουρισμού, της βιοτεχνίας, του εμπορίου της εστίασης και των υπηρεσιών (άρθ. 63, Καν.(ΕΕ) 508/2014) | Καν.(ΕΕ) 1407/2013//Καν.(ΕΕ) 508/2014, άρθρ. 63 & 95//Ποσοστό Ενίσχυσης έως 50%//Επικράτεια  (μέγιστη δημ. δαπάνη 200.000€) | 50% | 50% | 20.000 € |

Επιλέξιμοι τομείς δραστηριότητας είναι αποκλειστικά οι ΚΑΔ που αναφέρονται στο συνημμένο Παράρτημα 1α και 1β “Επιλέξιμοι Κωδικοί Αριθμοί Δραστηριότητας” της αναλυτικής πρόσκλησης.

Η αίτηση στήριξης υποβάλλεται ηλεκτρονικά στο ΠΣΚΕ και σε φυσικό φάκελο στον Οργανισμό Ανάπτυξης Κρήτης Α.Ε.. Συγκεκριμένα, η ηλεκτρονική υποβολή της αίτησης γίνεται μέσω της ιστοσελίδας του Πληροφορικού Συστήματος Κρατικών Ενισχύσεων (ΠΣΚΕ) (www.ependyseis.g) και προϋποθέτει να έχει προηγηθεί διαδικασία απόκτησης προσωπικών κωδικών πρόσβασης από τον δυνητικό δικαιούχο.

**Ημερομηνία έναρξης ηλεκτρονικής υποβολής** πρότασης: Δευτέρα, 13 Σεπτεμβρίου 2021 και ώρα: 13:00

**Ημερομηνία λήξης ηλεκτρονικής υποβολής** πρότασης: Δευτέρα, 13 Δεκεμβρίου 2021 και ώρα: 15:00

Μετά την ηλεκτρονική υποβολή στο ΠΣΚΕ, οι δυνητικοί δικαιούχοι οφείλουν εντός προθεσμίας δέκα (10) εργάσιμων ημερών να υποβάλλουν (ή να αποστείλουν με ταχυδρομείο ή ταχυμεταφορά) στον Οργανισμό Ανάπτυξης Κρήτης Α.Ε. το φυσικό φάκελο, σύμφωνα με τα οριζόμενα στην αναλυτική πρόσκληση.

Η πλήρης Πρόσκληση με τα Παραρτήματά της και όλο το αναλυτικό πληροφοριακό υλικό, τίθεται στη διάθεση των ενδιαφερομένων σε έντυπη και σε ηλεκτρονική μορφή, είτε από τα γραφεία του Οργανισμού Ανάπτυξης Κρήτης Α.Ε. (Γολγοθά 2, Όαση Βαρυπέτρου), είτε μέσω του διαδικτύου στην ιστοσελίδα: www.oakae.gr.

Για αναλυτικότερες πληροφορίες σχετικά με την υποβολή των προτάσεων, τη συμπλήρωση των πεδίων του ΠΣΚΕ και άλλες διευκρινίσεις αρμόδιος είναι ο κ. Κονταξάκης Γεώργιος, τηλέφωνο: 2821029821, e-mail: leader@oakae.gr